Uridin

**Uridin** je glikozilirani pirimidin-analog koji sadrži uracil vezan za ribozni prsten (ili preciznije, ribofuranoza) preko β-N1-glikozidne veze.

Jedan je od pet standardnih nukleozida koji čine nukleinske kiseline, a drugi su adenozin, timidin, citidin i gvanozin. Kao i za [dušične baze, pet nukleozida obično se skraćuju na njihove jednoslovne kodove U, A, T, C i G. Međutim, timidin se češće piše kao 'dT' ('d' predstavlja 'dezoksi') jer sadrži 2'-dezoksiribofuranozni dio, umjesto ribofuranoznog prstena koji se nalazi u uridinu. To je zato što se timidin nalazi u dezoksiribonukleinskoj kiselini (DNK), a obično se ne nalazi u ribonukleinskoj kiselini (RNK). Nasuprot tome, uridin se nalazi u RNK, a ne u DNK. Preostala tri nukleozida mogu se pronaći i u RNK i u DNK. U RNK bi bile predstavljeni kao A, C i G, dok bi u DNK bile predstavljene kao dA, dC i dG.

## Biosinteza 
Uridin se u prirodi široko proizvodi kao uridin-monofosfat (uridilat) sintezom *de novo*, pomoću dekarboksilacije orotidilata, koju katalizira orotidilat dekarboksilaza. Orotidilat se proizvodi iz orotata, koji se u kombinaciji s 5-fosforibozil-1-pirofosfatom (PRPP) formira orotidilat pomoću pirimidin-fosforibosiltransferaza. PRPP nastaje iz riboza-5-fosfata, daljnjom fosforilacijom, služeći kao energetskiamolekula koja pokreće reakciju naprijed, dok se orotat stvara u nekoliko koraka iz karbamoil-fosfata i aspartata.

## Prehrambeni izvori
Uridin se smatra neesencijalnim nutrijentom, jer ga ljudsko tijelo proizvodi prema potrebi i suplementacija se općenito ne preporučuje, iako je istraživana za posebne primjene.

Neke namirnice koje sadrže uridin u obliku RNK navedene su u nastavku. Iako se tvrdi da gotovo nijedan uridin u ovom obliku nije bioraspoloživ "od - kako je pokazalo Handschumacherova laboratorija u Medicinskoj školi Yale (*Yale School of Medicine*) 1981. Uništava se u jetri i gastrointestinalnom traktu, a nijedna hrana, kada se konzumira, nije pouzdano pokazala da podiže nivo uridina u krvi. Tome su u suprotnosti s Yamamoto et al., prema kojima je razina uridina u plazmi porasla  1,8 puta, 30 minuta nakon konzumiranja piva, ukazujući u najmanju ruku na oprečne podatke. S druge strane, etanol sam po sebi (koji je prisutan u pivu) povećava nivo uridina, što može objasniti povećanje nivoa uridina u studiji koju je sproveli Yamamoto et al.
U dojenčadi koja konzumiraju majčino mlijeko ili komercijalne formule za dojenčad, uridin je prisutan kao njegov monofosfat, UMP, od  kojih su  oboje bioraspoloživi  i mogu ući u cirkulaciju iz probavnog trakta.To su i

*kozje i ovčje mleko i mliječni proizvodi,
* ekstrakt šećerne trske 
* paradajz (0,5 do 1,0 g uridina po kilogramu suhe težine
* pivski kvasac (1,7% uridina suhe težine)
*pivo    
* brokula

Istraživači s Harvarda izvještavaju da su omega-3 masne kiseline i uridin, dvije tvari u hrani, poput ribe, oraha, melase i šećerne repe, spriječile depresiju kod pacova jednako efikasno kao i lijekovi protiv depresije. "Davanje pacoivima kombinacije uridina i omega-3 masnih kiselina izazvalo je trenutne učinke koji se nisu razlikovali od onih uzrokovanih davanjem pacovima standardnih antidepresiva", rekao je vodeći autor studije William Carlezon, direktor McLean's Laboratorije za  genetiku ponašanja.

## Galaktozna glikoliza 
Uridin ima ulogu u glikolizi galaktoznog puta. Ne postoji katabolički proces za metabolizam galaktoze. Stoga se ona pretvara u glukozu i metabolizira uobičajenim putem glukoze. Nakon što se dolazna galaktoza pretvori u galaktoza 1-fosfat (Gal-1-P), uključena  je u reakciju sa [UDP-glukozaUDP-glukozom, molekulom glukoze vezanom za uridin-difosfat (UDP). Ovaj proces katalizira enzim galaktoza-1-fosfat uridil transferaza i prenosi UDP u molekulu galaktoze. Krajnji rezultat su UDP-galaktoza i glukoza-1-fosfat. Ovaj proces se nastavlja, kako bi se omogućila pravilna glikoliza galaktoze.

## Također pogledajte 
* Dezoksiuridin monofosfat
* Uridin-monofosfat

## Reference 
## Vanjski linkovi
Kategorija:Nukleozidi
Kategorija:Pirimidinedioni
Kategorija:Antidepresivi
Kategorija:Hidroksimetilni spojevi